Šilainiai (Pelėdnagiai)
Šilainiai – kaimas Kėdainių rajono savivaldybės pietryčiuose, 3,5 km į šiaurės rytus nuo Nociūnų. Išsibarstęs tarp Vilniaus–Klaipėdos geležinkelio, Piltynos ir Gegužinės upelių bei keleto miškų (Želksnio, Raisto, Bublių, Bublelių). Vakariniu pakraščiu praeina plentas  A6  Kaunas–Zarasai–Daugpilis , nuo kurio per Šilainius eina kelias į Beinaičius, rytuose praeina kelias  2012  Šėta–Beinaičiai–Nociūnai . Kaime yra buvęs smėlio karjeras, Šilainėlių kapinės. Už kelių kilometrų į šiaurės vakarus, Zutkiuose yra Šilainių geležinkelio stotis.